Tasuta-yagi-nneɣ ur as-d-yeqqim wayen iɛeddan ! Asmi ara ggten imeɣrayen  ma ggten yiwwas  ur aɣ-d-teafeḍ ara da. Akken tewaliḍ, ulac tuddsa ara d-yesersen adellel ɣef tedlisin n tmaziɣt, anagar iles ma yenna-t i tmezzuɣt, d kra n tesɣunin qlilit akked kra iwenniten Internet. Tilivizunat yellan skanent-d zzit, aguglu, tumubilat, rrwayeḥ d wanida llan yedrimen ! Mara d-ikad kan akka cwiṭ n usfaylu, ɣas d amecṭuḥ maḍi, ad zwiren ɣur-s wid yuɣen tanummi zeggiren ! Ad alsen, ad rennun ɣef isekkilen, ad teffẓen yiwen yiɣes kan : winna isekkilen ! Nuggad ad aɣ-d-agmen leɛǧeb ad aɣ-t-ḍlun ! Llan wiyaḍ bɣan ad aɣmmalen amek ara nearu ! Tamurt n lmuɛjizat ziɣ ula s Leqbayel tella : amaru skan-as wid ur neqqar, ur nearu amek ara yaru, nutni werǧin sulin tawinest ! Dayen, tinna n ilugan n tira : tella temɛemrit, terna-d tinalkit, icaḍ ! Ilaq ad yuɣal usergel i wanu-yagi isekkilen, asergel-nni ilaq ad as-nernu tamdelt ubiṭun, tixellalin n ddkir ara tesentu tbernint, akk d tlulbin ara tzemm tsaru alamma d ulamek : akken dɣa dayen ad yemmet lluz-agi isekkilen, ad t-neu akk, ad nxemmem i wayen nniḍen ! Agemmaḍ, d win Mouloud Mɛemri !